બંને પર આર્થિક ગોબાચારીના આરોપો પણ લાગ્યા. ટ્રમ્પને હિલેરીએ લુચ્ચા કહ્યા તો ટ્રમ્પે તેમને જેલમાં મોકલવાની વાત કહી. મુસલમાનો માટે ટ્રમ્પે બેફામ નિવેદનો કર્યાં તો હિલેરી પર પણ મુસ્લિમ દેશો પાસેથી ફંડ લઇને આતંકવાદને પ્રોત્સાહન આપવાનો આરોપ લાગ્યો. આ બધું ચૂંટણી માટે હતું, પરંતુ એક હકીકત એ પણ છે કે આ બંને પરિવારો વચ્ચે એક સમયે સારી એવી મિત્રતા હતી. વર્ષ ૧૯૯૯થી તેમની વચ્ચે સારી મિત્રતા હોવાના પુરાવા યુએસ મીડિયા રજૂ કરી રહ્યું હતું.